

Οί9ί(Λΐ5^9ηεοΙ βγ I 
ΤΗθοΰοΓοε Μουιηαρι 
ϋβΐβ: 2007.02.^0:47:12 
ΕΕΤ 

Ρθ35θπ: δίβΠθο ΡϋΡ 
(βΓηόβεΙεΙβοΙ) ι 
ΙοοΒίίοπ: Αϋτβ|5, ΕΙΙίγιϊΚο 
Τγρ09Γ3ίί0 


11045 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 787 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Έγκριση Προγράμματος Μεταπτυχιακών Σπουδών 
του Τμήματος Οδοντιατρικής του Εθνικού και 
Καποδιστριακού Πανεπιστημίου Αθηνών σε 
σύμπραξη με το Τμήμα Οδοντικής Τεχνολογίας 
του Τ.Ε.Ι. Αθήνας, με τίτλο «Υλικά Οδοντικής 


Τ εχνολογίας». 1 

Κανονισμός λειτουργίας του Δ.Σ. του ΕΤΑΤ. 2 

Σύσταση Παιδιατρικού Ανοσολογικού και Ρευματο¬ 
λογικού Κέντρου Αναφοράς. 3 

Τροποποίηση συστατικής πράξης του Νομικού 
Προσώπου Δημοσίου Δικαίου με την επωνυμία 
«Αθλητικός Οργανισμός Δήμου Νίκαιας. 4 


ΑΠΟΦΑΣΕΙ Σ 

Αριθμ. 41518/Β7 (1) 


Έγκριση Προγράμματος Μεταπτυχιακών Σπουδών του 
Τμήματος Οδοντιατρικής του Εθνικού και Καποδι- 
στριακού Πανεπιστημίου Αθηνών σε σύμπραξη με 
το Τμήμα Οδοντικής Τεχνολογίας του Τ.Ε.Ι. Αθήνας, 
με τίτλο «Υλικά Οδοντικής Τεχνολογίας». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 


30 Ιουνίου 2006 

4. Την υπ’ αριθμ. 31364/Β7/27.3.2002 (ΦΕΚ 411 
τ. Β'/5.4.2002) υπουργική απόφαση «Σύμπραξη Τμημάτων 
ΤΕΙ στα Προγράμματα Μεταπτυχιακών Σπουδών των 
Πανεπιστημίων». 

5. Τις αποφάσεις της Γενικής Συνέλευσης Ειδικής 
Σύνθεσης του Τμήματος Οδοντιατρικής του Εθνικού 
και Καποδιστριακού Πανεπιστημίου Αθηνών (συνεδρ. 
15.12.2004 και 21.3.2006) 

6. Τις αποφάσεις της Συγκλήτου του Εθνικού και 
Καποδιστριακού Πανεπιστημίου Αθηνών (συνεδ. της 
26.5.2005 και 13.4.2006). 

7. Τα αποσπάσματα πρακτικών της Γ ενικής Συνέλευ¬ 
σης του Τμήματος Οδοντικής Τεχνολογίας της Σχολής 
Επαγγελμάτων Υγείας και Πρόνοιας του ΤΕΙ Αθήνας 
(συν. 1/10.1.2005 και 1/1.2.2006). 

8. Το απόσπασμα πρακτικού του Συμβουλίου του ΤΕΙ 
Αθήνας (συν. 23/13.6.2005 και 6/22.2.2006). 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2006 - 2007 τη λει¬ 
τουργία Προγράμματος Μεταπτυχιακών σπουδών (Π.Μ.Σ.) 
με τίτλο «Υλικά Οδοντικής Τ εχνολογίας» του Τ μήματος 
Οδοντιατρικής του Εθνικού και Καποδιστριακού Πανε¬ 
πιστημίου Αθηνών σε σύμπραξη με το Τμήμα Οδοντικής 
Τεχνολογίας της Σχολής Επαγγελμάτων Υγείας και Πρό¬ 
νοιας του ΤΕΙ Αθήνας σύμφωνα με τα εξής: 

Αρθρο 1 

Γ ενικές Διατάξεις 

Το Τμήμα Οδοντιατρικής του Πανεπιστημίου Αθηνών 
σε σύμπραξη με το Τ μήμα Οδοντικής Τ εχνολογίας του 
ΤΕΙ Αθήνας οργανώνει και λειτουργεί από το Ακαδημα¬ 
ϊκό έτος 2005-2006, Πρόγραμμα Μεταπτυχιακών Σπου¬ 
δών (Π.Μ.Σ.) σύμφωνα με τις διατάξεις της απόφασης 
αυτής και τις διατάξεις των άρθρων 10 έως και 12 του 
ν. 2083/1992. 

Αρθρο 2 

Αντικείμενο - Σκοπός 

α) Αντικείμενο του Προγράμματος Μεταπτυχιακών 
Σπουδών (Π.Μ.Σ.) στην Επιστήμη των Υλικών Οδοντικής 
Τ εχνολογίας, είναι η παροχή εκπαίδευσης σε μεταπτυ¬ 
χιακούς φοιτητές, προκειμένου να αποκτήσουν βαθύτε¬ 
ρη και πιο εξειδικευμένη γνώση στο πεδίο των υλικών, 
συνδέοντάς τα με την εφαρμογή. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Οι βασικοί σκοποί του Π.Μ.Σ. είναι οι εξής: 

• Η κάλυψη των γνώσεων και των αναγκών που υπάρ¬ 
χουν καθώς και η παραγωγή νέας γνώσης στο αντι¬ 
κείμενο των υλικών οδοντικής τεχνολογίας, τα οποία 
χρησιμοποιούνται κατά την εργαστηριακή διαδικασία 
κατασκευής οδοντικών προσθέσεων και ορθοδοντικών 
μηχανημάτων. 

• Η προαγωγή της έρευνας στον τομέα των υλικών 
οδοντικής τεχνολογίας. 

• Η προοπτική συνεργασιών, τόσο με το προπτυχιακό 
όσο και με άλλα μεταπτυχιακά προγράμματα ώστε να 
δραστηριοποιηθούν στο μέγιστο οι διαθέσιμοι πόροι 
του Τμήματος Οδοντικής Τεχνολογίας (ανθρώπινοι και 
μη). 

• Η στελέχωση με εξειδικευμένους επιστήμονες, των 
οδοντοτεχνικών εργαστηρίων που ήδη λειτουργούν στο 
δημόσιο και τον ιδιωτικό τομέα αλλά και όσων πρόκειται 
να λειτουργήσουν στο μέλλον. 

• Η θεωρητική προσέγγιση της επιστήμης των υλικών 
οδοντικής τεχνολογίας και η σύνδεση της γνώσης αυτής 
με τις μεθόδους εφαρμογής. 

• Η ανάδειξη της σημαντικής διάστασης της βιολογι¬ 
κής συμπεριφοράς των υλικών οδοντικής τεχνολογίας 
και της ορθής επιλογής τους. 

• Η προβολή των δυνατοτήτων του Προγράμματος 
ώστε να αποτελέσει πόλο έλξης για νέους πτυχιούχους 
από την Ελλάδα και το εξωτερικό. 

Άρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών οδηγεί στην 
απονομή Μεταπτυχιακού Διπλώματος Ειδίκευσης με 
τίτλο «Υλικά Οδοντικής Τεχνολογίας». 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί εφόσον πληρούν τις απα¬ 
ραίτητες προϋποθέσεις για την επιτυχή παρακολούθηση 
των μαθημάτων, κατά προτεραιότητα ως ακολούθως 
ΟΙ: 

α ) Κάτοχοι πτυχίου Οδοντιατρικής Ελληνικών Πανε¬ 
πιστημίων ή αντιστοίχων Τμημάτων αναγνωρισμένων 
ομοταγών Ιδρυμάτων της αλλοδαπής Πανεπιστημίων 
εξωτερικού. 

β) Κάτοχοι πτυχίου ΤΕΙ Τμήματος Οδοντικής Τεχνο¬ 
λογίας της Σχολής Επαγγελμάτων Υγείας και Πρόνοιας 
ή ισοτίμων και αντιστοίχων Τμημάτων αναγνωρισμένων 
ομοταγών ιδρυμάτων της αλλοδαπής. 

γ) Κάτοχοι πτυχίου Τ.Ε.Ι. ή Α.Ε.Ι., άλλων τμημάτων, 
συναφούς γνωστικού αντικειμένου, της ημεδαπής ή αντί¬ 
στοιχων τμημάτων αναγνωρισμένων ομοταγών Ιδρυμά¬ 
των της αλλοδαπής. 

Άρθρο 5 

Χρονική διάρκεια 

Η χρονική διάρκεια για την απονομή του Μεταπτυχι¬ 
ακού Διπλώματος Ειδίκευσης ορίζεται σε τέσσερα (4) 
διδακτικά εξάμηνα. Η μέγιστη χρονική διάρκεια μέσα 
στην οποία οφείλει να ολοκληρώσει επιτυχώς τις σπου¬ 
δές του κάθε μεταπτυχιακός φοιτητής θα καθορίζεται 
με απόφαση της Γ.Σ.Ε.Σ. 


Άρθρο 6 

Πρόγραμμα Μαθημάτων 

1. Τα μαθήματα του ΠΜΣ είναι εξαμηνιαία. Στα μαθή¬ 
ματα προβλέπονται ώρες διδασκαλίας (θεωρία, εργα¬ 
στηριακές ασκήσεις). 

2. Τα προσφερόμενα μαθήματα είναι: 


ΑΞΟΝΕΣ ΜΑΘΗΜΑΤΑ ΔΙΔΑΚΤΙΚΕΣ 

ΕΞΑ¬ 

ΜΟΝΑΔΕΣ 

ΜΗΝΟ 

Α. Βασικά 



Μαθήματα 



Α1. Βιοχημεία 

3 

Α' 

Α2. Ανατομία κεφαλής/ 



Φυσιολογία 

3 

Α' 

Α3. Μικροβιολογία 

3 

Β' 

Α4. Συγκλεισιολογία 

3 

Β' 

Α5. Εισαγωγή στις Μεθόδους 



Ενόργανης Ανάλυσης 

3 

Β' 

Α6. Μεθοδολογία Έρευνας 

1,5 

Γ' 

Α7. Επιδημιολογία - Βιοστατιστική 

3 

Γ' 

Α8. Οδοντική Τεχνολογία 

1,5 

Γ' 

Σύνολο 

21 


Β. Ειδικά 



Μαθήματα 



Β1. Μηχανική Υλικών 

3 

Α' 

Β2. Πολυμερή Υλικά 

3 

Α' 

Β3. Ηλεκτρομηχανική 



Συμπεριφορά Υλικών 

3 

Α' 

Β4. Μεταλλογνωσία 

3 

Β' 

Β5. Κεραμικά 

3 

Β' 

Β5. Προσθετικά Κράματα 

3 

Γ' 

Β6. Ορθοδοντικά Σύρματα 

1,5 

Γ' 

Β7. Πολυμερή 

1,5 

Γ' 

Β8. Βιολογικές Ιδιότητες -Έλεγχος 

3 

Γ' 

Β9. Οδοντιατρικά Κεραμικά 

3 

Δ' 

ΒΙΟ. Προδιαγραφές - 



Τυποποίηση Βιοϋλικών 

3 

Δ' 

Β11. Γ ενικές αρχές προεργασίας 



και κατασκευής δοκιμίων 

4 

Δ' 

Σύνολο 

34 


Γ. Εκπόνηση Διπλωματικής Εργασίας 

5 

Δ' 

Γ ενικό Σύνολο 

60 



Άρθρο 7 

Αριθμός Εισακτέων 

Ο ετήσιος αριθμός εισακτέων ορίζεται μέχρι δέκα (10) 
φοιτητές. Ο ακριβής αριθμός των μεταπτυχιακών φοιτη¬ 
τών για κάθε έτος, καθορίζεται με απόφαση της Γ ενικής 
Συνέλευσης Ειδικής Σύνθεσης της Οδοντιατρικής Σχο¬ 
λής και ανακοινώνεται με τη σχετική προκήρυξη. 

Άρθρο 8 
Προσωπικό 

Στο Π.Μ.Σ. θα απασχοληθούν μέλη ΔΕΠ του Πανεπι¬ 
στημίου και ΕΠ του ΤΕΙ σε ποσοστό 50% αντίστοιχα, 
καθώς και επιστήμονες της ημεδαπής και αλλοδαπής 
που διαθέτουν τα από το νόμο προβλεπόμενα προσόντα 
(άρθρο 12 παρ. 3 του ν. 2083/1992). 

Άρθρο 9 

Υλικοτεχνική υποδομή 

Τα συμμετέχοντα Τμήματα διαθέτουν την κτιριακή 
υποδομή, τις βιβλιοθήκες και τον υπάρχοντα εξοπλισμό 
για την υποστήριξη του Π.Μ.Σ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει έως και το ακαδημαϊκό 
έτος 2010-2011. 

Άρθρο 11 

Κόστος Λειτουργίας 


1 ) Το ετήσιο κόστος λειτουργίας του προγράμματος 
εκτιμάται στο ποσό των 13.500 Ευρώ, το οποίο αναλύ¬ 
εται ως εξής: 


ΔΑΠΑΝΕΣ 

ΕΞΟΔΑ 

Αμοιβές (εξωτερικοί συνεργάτες) 

2.000,00 

Δαπάνες για εκπαιδευτικό υλικό 

2.000,00 

Αναλώσιμα 

5.000,00 

Δαπάνες δημοσιότητας 

Προμήθεια, συντήρηση εξοπλισμού 

1.000,00 

/λογισμικού 

3.000,00 

Αλλες δαπάνες 

500,00 

Σύνολο 

13.500,00 

2) Το κόστος λειτουργίας θα καλυφθεί από τα δί- 


δακτρα που θα καταβάλλονται από τους εκπαιδευό¬ 
μενους. 

Άρθρο 12 

Μεταβατικές διατάξεις 

Όλα τα θέματα που προκύπτουν και δεν προβλέπονται 
από την παρούσα απόφαση, θα ρυθμίζονται από τα 
αρμόδια όργανα, σύμφωνα με την ισχύουσα νομοθεσία 
και τον κανονισμό μεταπτυχιακών σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. Φ. 20203/12144/791 (2) 

Κανονισμός λειτουργίας του Δ.Σ. του ΕΤΑΤ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 67 του ν.3371/2005 «Θέμα¬ 
τα Κεφαλαιαγοράς και άλλες διατάξεις» (Α 178). 

2. Τις διατάξεις των άρθρων 13, 14 και 15 του 
ν. 2690/1999 «Κύρωση του Κώδικα Διοικητικής Διαδικα¬ 
σίας και άλλες διατάξεις» (Α 45). 

3. Τ ις διατάξεις του άρθρου 90 του π.δ./τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α 98) 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατι¬ 
κού Προϋπολογισμού ούτε του Προϋπολογισμού του 
Ταμείου 

5. Την υπ’ αριθμ. 16/Συν.14η/3.5.2006 απόφαση του Δ.Σ. 
του ΕΤΑΤ, αποφασίζουμε: 

Άρθρο 1 

Διοίκηση του Ταμείου 

Η Διοίκηση του Ταμείου ασκείται από το Δ.Σ. αυτού 
σύμφωνα με τις σχετικές διατάξεις του ν.3371/2005, 
άρθρο 67 (Α' 178) και των κανονισμών λειτουργίας αυ¬ 
τού. 


Αρθρο 2 

Αρμοδιότητες Διοικητικού Συμβουλίου 

1. Το Διοικητικό Συμβούλιο είναι το ανώτατο όργανο 
του Ενιαίου Ταμείου Ασφάλισης Τραπεζοϋπαλλήλων 
(ΕΤΑΤ) που διαμορφώνει τη στρατηγική και την πολιτική 
δράσης του Ταμείου, εποπτεύει και ελέγχει τη διαχεί¬ 
ριση των πόρων και την περιουσία του. 

Είναι αρμόδιο να αποφασίζει και να ενεργεί για όλα τα 
θέματα που έχουν σχέση με τη λειτουργία του ΕΤΑΤ και 
γενικά την πραγματοποίηση του σκοπού του Ταμείου. 

2. Εισηγείται προς το εποπτεύον Υπουργείο νομοθετι¬ 
κά μέτρα απαραίτητα για τη βελτίωση της οργάνωσης 
και λειτουργίας του ΕΤΑΤ καθώς και για τη βελτίωση 
ή τροποποίηση των προβλεπομένων από το νόμο κα¬ 
νονισμών. 

3. Ασκεί διοίκηση επί του προσωπικού του Ταμείου, 
σύμφωνα με τις εκάστοτε ισχύουσες διατάξεις της νο¬ 
μοθεσίας. 

4. Ασκεί πειθαρχική εξουσία επί του προσωπικού σε 
περιπτώσεις παραβάσεως των νόμων και κανονισμών 
που διέπουν την εν γένει λειτουργία του Ταμείου τη- 
ρουμένων των διαδικασιών που προβλέπονται από το 
πειθαρχικό δίκαιο των δημοσίων οργανισμών και ιδρυ¬ 
μάτων, καθόσον οι υπάλληλοι που αποσπώνται στο 
ΕΤΑΤ κατά το χρόνο της υπηρεσίας τους σ’ αυτό και 
κατά την εκτέλεση αυτής υπέχουν τις ευθύνες δημοσίου 
υπαλλήλου. 

5. Εγκρίνει τον προϋπολογισμό, απολογισμό και ισο¬ 
λογισμό του Ταμείου εκάστου οικονομικού έτους καθώς 
και τις απαιτούμενες τροποποιήσεις του προϋπολογι¬ 
σμού κατά την εκτέλεση του. Ουδεμία δαπάνη δύναται 
να εκτελεστεί εάν δεν υπάρχει σχετική πρόβλεψη στον 
προϋπολογισμό. 

6. Διαχειρίζεται την περιουσία του Ταμείου, σύμφωνα 
με τις διατάξεις της ισχύουσας νομοθεσίας που διέπει 
τους οργανισμούς κοινωνικής ασφάλισης (ν.π.δ.δ.). 

7. Αποφασίζει για την επενδυτική πολιτική και την 
εν γένει αξιοποίηση των κεφαλαίων και της κινητής 
και ακίνητης περιουσίας, σύμφωνα με όσα ειδικότερα 
ορίζονται από την εκάστοτε ισχύουσα νομοθεσία. 

8. Επιμελείται την είσπραξη εισφορών εργαζόμενου 
και εργοδότη και γενικά μεριμνά για την είσπραξη των 
πόρων του Ταμείου. 

9. Καθορίζει τις ενέργειες που απαιτούνται για τη 
λειτουργία του ΕΤΑΤ ως φορέα σύνδεσης και διαμε- 
σολάβησης μεταξύ του προσωπικού των Πιστωτικών 
Ιδρυμάτων, του ΕΤΑΤ, του ΙΚΑ-ΕΤΑΜ και ΕΤΕΑΜ, κατά 
τα οριζόμενα στα άρθρα 64 και 65 του ν.3371/2005, 
όπως ισχύουν. 

10. Καθορίζει τον τύπο των εντύπων και τα δικαιο- 
λογητικά που απαιτούνται για την απονομή των συ¬ 
ντάξεων που δικαιούται το προσωπικό των Πιστωτικών 
Ιδρυμάτων από το ΕΤΑΤ καθώς και κάθε άλλη αναγκαία 
λεπτομέρεια που αφορά στη διοίκηση του Ταμείου. 

11. Αποφασίζει για την εκδίκαση των ενστάσεων κατά 
απορριπτικών αποφάσεων του Διευθυντή που αφορούν 
την απονομή παροχών από το ΕΤΑΤ. 

12. Αποφασίζει για την εκτέλεση ειδικών έργων, την 
εκπόνηση μελετών, την παροχή υπηρεσιών από τρί¬ 
τους, φυσικά ή νομικά πρόσωπα δημοσίου δικαίου ή 
ομάδες εργασίας, εξουσιοδοτώντας τον Πρόεδρο για 
την κατάρτιση των σχετικών συμβάσεων, σύμφωνα με 
τις διατάξεις της κείμενης νομοθεσίας. 

13. Αποφασίζει κατόπιν εισηγήσεως του Προέδρου 
επί παντός θέματος σχετικά με τη δικαστική επιδίωξη 
οιασδήποτε αξιώσεως υπέρ ή κατά του Ταμείου σε κάθε 
δικαστήριο ανεξαρτήτως βαθμού και δικαιοδοσίας. 

14. Το Δ.Σ. με απόφασή του, μπορεί να αναθέτει την 
άσκηση μέρους των αρμοδιοτήτων του στον Πρόεδρο 
του Ταμείου ή προς ένα ή περισσότερα των μελών 
αυτού με σκοπό τη συστηματικότερη παρακολούθηση 
του έργου αυτού. 

15. Αποφαίνεται επί παντός θέματος αρμοδιότητας 
του Προέδρου, το οποίο παραπέμπεται από τον Πρό¬ 
εδρο στο Δ.Σ. του Ταμείου για γνωμοδότηση ή λήψη 
απόφασης. 

16. Αποφασίζει για την κατάρτιση προγραμμάτων εκ¬ 
παίδευσης, ενημέρωσης ή επιμόρφωσης, συναφών προς 
το ασφαλιστικό αντικείμενο, καθώς και τη συμμετοχή 
του προσωπικού και των μελών του Δ.Σ. σε διενεργού- 
μενα τοιαύτα στο εσωτερικό και εξωτερικό. 

17. Προτείνει τη συγκρότηση τακτικών ή έκτακτων 
επιτροπών από μέλη του Δ.Σ. ή και άλλα ειδικά πρόσωπα 
ή και υπαλλήλους του Ταμείου με σκοπό τη μελέτη, γνω¬ 
μοδότηση ή διαχείριση θεμάτων που ανάγονται στην 
αρμοδιότητα του Δ.Σ. Η συγκρότηση των συλλογικών 
οργάνων και επιτροπών διέπεται από τις διατάξεις περί 
συγκροτήσεως αυτών, όπως αυτές ισχύουν κάθε φορά. 
Η σύνθεση, συγκρότηση και λειτουργία επιτροπών δι¬ 
οικητικού ενδιαφέροντος διέπεται από τις εκάστοτε 
ισχύουσες διατάξεις. 

18. Εισηγείται την τροποποίηση ή τη συμπλήρωση των 
διατάξεων του παρόντος κανονισμού. 

Άρθρο 3 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Δ.Σ. μεριμνά για την εφαρμογή των 
σχετικών νόμων, κανονιστικών πράξεων και κανονισμών 
και για την εκτέλεση των αποφάσεων του Δ.Σ. του 
Ταμείου/Εχει το δικαίωμα να αποφασίζει επί παντός 
ζητήματος, το οποίο δεν υπήχθη με άλλες διατάξεις του 
παρόντος στην αρμοδιότητα του Δ.Σ. του Ταμείου. 

2. Έχει την ευθύνη της δράσης και της εν γένει εύ¬ 
ρυθμης λειτουργίας του Ταμείου. Προΐσταται όλων 
των υπηρεσιών αυτού, εποπτεύει και ελέγχει αυτές και 
λαμβάνει τα κατά την κρίση του κατάλληλα μέτρα για 
τη συμμόρφωση αυτών προς τους σχετικούς νόμους, 
διατάγματα, κανονισμούς και εγκυκλίους. 

3. Εκπροσωπεί το Ταμείο ενώπιον κάθε αρχής και 
δικαστηρίου στο εσωτερικό ή και το εξωτερικό, δύναται 
δε, με απόφαση του, να αναθέτει την επί συγκεκριμένων 
υποθέσεων του Ταμείου εκπροσώπηση αυτού σε μέλος 
του Δ.Σ. ή ανώτερο υπάλληλο του Ταμείου. 

4. Εισηγείται επί ειδικών υποθέσεων προς λήψη από¬ 
φασης από το Δ.Σ. για την εκχώρηση αρμοδιοτήτων 
εκπροσώπησης του Τ αμείου από τους Προϊσταμένους 
της Υπηρεσίας αυτού. 

5. Καταρτίζει την ημερήσια διάταξη της συνεδρίασης 
του Δ.Σ., λαμβάνοντας υπόψη τυχόν θέματα που διατυ¬ 
πώνουν τα μέλη του Δ.Σ., διευθύνει τις συνεδριάσεις του 
και προβαίνει στην επικύρωση των πρακτικών αυτών. 

6. Παρακολουθεί και φροντίζει για την εκτέλεση των 
αποφάσεων του Δ.Σ. με βάση τα επικυρωμένα πρακτικά 
των συνεδριάσεων αυτού. 

7. Αναθέτει μετά από σχετική απόφαση του Δ.Σ. του 
Ταμείου και έγκριση του αρμοδίου Υπουργού σε τρίτους 


τη μελέτη για αντιμετώπιση θεμάτων του Ταμείου, των 
οποίων κρίνει και αξιολογεί το έργο και τα πορίσμα¬ 
τα. 

8. Υπογράφει κατ’ εξουσιοδότηση του Δ.Σ. του Ταμείου 
τις διάφορες συμβάσεις του ΕΤΑΤ. 

9. Δύναται να αναθέτει, μετά από σύμφωνη γνώμη 
του Δ.Σ., κατά περίπτωση δικαστικές υποθέσεις ασφα¬ 
λιστικής, διοικητικής και οικονομικής φύσης σε ιδιώτες 
δικηγόρους, η αμοιβή των οποίων καθορίζεται με από¬ 
φαση του Δ.Σ. κατά τις οικείες διατάξεις. 

10. Αποφασίζει για την έγκριση κάθε είδους δαπάνης 
μέχρι του ποσού των έξι χιλιάδων € (6.000) και για τη 
χορήγηση παγίων προκαταβολών μέχρι του ίδιου πο¬ 
σού σε υπολόγους καθορίζοντας ταυτόχρονα και τους 
όρους και προϋποθέσεις χορήγησης αυτών. 

11. Δύναται να εγκρίνει κάθε είδους δαπάνη για τη 
διενέργεια προμηθειών και μισθώσεων μέχρι του ποσού 
που προβλέπεται για τους πρόχειρους διαγωνισμούς, 
όπως αυτό ισχύει κάθε φορά, σύμφωνα πάντοτε με τις 
κείμενες διατάξεις, καθορίζοντας τους όρους και προ¬ 
ϋποθέσεις των υποβαλλομένων προσφορών. Δύναται 
επίσης σε εξαιρετικές περιπτώσεις να εγκρίνει δαπάνες 
για ποσά πέραν εκείνων που προβλέπονται για τους 
πρόχειρους διαγωνισμούς, κατόπιν αποφάσεως του Δ.Σ., 
η οποία εγκρίνεται από τον αρμόδιο Υπουργό. 

12. Αποφασίζει για κάθε θέμα που αφορά την εκτέλεση 
συμβάσεων προμηθειών και μισθώσεων ή την παράτα¬ 
ση της ισχύος αυτών, τη χορήγηση προκαταβολών σε 
προμηθευτές, εφόσον προβλέπεται από τη σύμβαση, 
την κήρυξη προμηθευτών έκπτωτων και την κατάπτωση 
ή μη συμβατικών ρητρών, ως και την καταγγελία των 
σχετικών συμβάσεων. 

13. Επιλαμβάνεται κατ’ εξουσιοδότηση του Δ.Σ. του 
ΕΤΑΤ της εφαρμογής του κανονισμού οικονομικής και 
λογιστικής λειτουργίας του. 

14. Επιμελείται της έκδοσης απολογιστικού υπομνή¬ 
ματος με τα πεπραγμένα του προηγούμενου έτους το 
πρώτο τρίμηνο εκάστου έτους και ανά διετία της έκ¬ 
δοσης ενημερωτικού ασφαλιστικού φυλλαδίου προσαρ- 
μοζόμενου στις εκάστοτε ισχύουσες ρυθμίσεις, όπως 
ορίζονται σχετικά στο άρθρο 23 του ν.3232/2004. 

15. Τον Πρόεδρο, σε περίπτωση απουσίας ή κωλύμα¬ 
τος, αναπληρώνει ο Αντιπρόεδρος, ο οποίος εκλέγε¬ 
ται από τα μέλη του Διοικητικού Συμβουλίου κατά την 
πρώτη συνεδρίαση για τη συγκρότηση του σε σώμα, με 
μυστική ψηφοφορία. 

Άρθρο 4 

Συνεδριάσεις - Λειτουργία Δ.Σ. 

1. Το Διοικητικό Συμβούλιο του ΕΤΑΤ συνεδριάζει 
τακτικά μέχρι τέσσερις (4) φορές το μήνα και πέραν 
αυτών έκτακτα, όταν ο Πρόεδρος ήθελε κρίνει αυτό 
αναγκαίο. 

2. Το Δ.Σ. είναι σε απαρτία και συνεδριάζει νομίμως, 
όταν στη σύνθεση του μετέχουν, ως τακτικά ή αναπλη¬ 
ρωματικά μέλη, περισσότερα από τα μισά των διορισμέ¬ 
νων τακτικών μελών, μεταξύ των οποίων απαραίτητα 
ο Πρόεδρος ή ο νόμιμος αναπληρωτής του. Η απαρτία 
πρέπει να υπάρχει σε όλη τη διάρκεια της συνεδρία¬ 
σης. 

3. Το Δ.Σ. συγκαλείται από τον Πρόεδρο, με έγγραφη 
πρόσκληση, η οποία γνωστοποιείται στα μέλη τουλάχι¬ 
στον σαράντα οκτώ (48) ώρες πριν από τη συνεδρίαση, 

μπορεί δε να γίνει και με τηλεφώνημα, τηλεγράφημα, 
τηλεομοιοτυπία ή άλλο πρόσφορο μέσο, εφόσον το 
γεγονός τούτο αποδεικνύεται από σχετική σημείωση 
σε ειδικό βιβλίο, η οποία πρέπει να φέρει τη χρονολο¬ 
γία και την υπογραφή του προσώπου που έκανε την 
πρόσκληση. Σε περίπτωση κατεπείγοντος, η προθεσμία 
αυτή μπορεί να συντμηθεί, η πρόσκληση όμως τότε 
πρέπει να είναι έγγραφη και να βεβαιώνονται σε αυτήν 
οι λόγοι που κατέστησαν τη σύντμηση αναγκαία. Στην 
πρόσκληση, η οποία συνοδεύεται και από τις σχετικές 
εισηγήσεις επί των θεμάτων, πρέπει να αναγράφονται 
με σαφήνεια τα θέματα της ημερήσιας διάταξης. Κατ’ 
εξαίρεση, μπορούν να συζητηθούν και θέματα που δεν 
περιλαμβάνονται στην ημερήσια διάταξη, αν είναι πα¬ 
ρόντα όλα τα τακτικά μέλη και συμφωνούν για τη συ¬ 
ζήτηση τους. 

4. Οι προσκλήσεις για τις συνεδριάσεις του Δ.Σ. κοι¬ 
νοποιούνται πάντοτε στα τακτικά μέλη και τον Κυβερ¬ 
νητικό Επίτροπο, οι οποίοι φροντίζουν σε περίπτωση 
κωλύματος να ενημερώσουν τον Πρόεδρο ή τους ανα¬ 
πληρωτές τους, όπως αυτοί έχουν καθοριστεί με την 
περί συγκροτήσεως του Δ.Σ. υπουργική απόφαση. 

5. Το Δ.Σ. μπορεί να συγκληθεί εκτάκτως εντός τεσ¬ 
σάρων (4) ημερών από την λήψη εγγράφου αιτήσεως 
τριών (3) εκ των τακτικών μελών του, επί της οποίας 
αναγράφονται τα θέματα για τα οποία ζητείται η συ¬ 
νεδρίαση και τα οποία συζητώνται κατά προτεραιό¬ 
τητα στη συγκεκριμένη συνεδρίαση. Σε περίπτωση μη 
απαρτίας, τα θέματα αυτά αναγράφονται πρώτα στην 
επόμενη τακτική συνεδρίαση. 

6. Στις συνεδριάσεις του Δ.Σ., παρίσταται ο Νομικός 
Σύμβουλος του Ταμείου οσάκις καλείται από τον Πρό¬ 
εδρο. 

7. Ο Πρόεδρος κηρύσσει την έναρξη και τη λήξη των 
συνεδριάσεων, διευθύνει τη συζήτηση, φέρει την ευθύνη 
τήρησης της τάξης κατά τη διάρκεια της συνεδρίασης 
και δικαιούται να ανακαλεί στην τάξη, να αφαιρεί τον 
λόγο ή και εν ανάγκη να κηρύττει λήξασα τη συνεδρίαση 
του Δ.Σ., όταν σοβαροί λόγοι το επιβάλλουν. 

8. Ο Πρόεδρος δύναται να μεταβάλει τη σειρά των 
συζητουμένων θεμάτων ή ακόμα και να αποσύρει μέ¬ 
χρι το τέλος της συνεδρίασης οποιοδήποτε θέμα της 
ημερήσιας διάταξης κρίνει αναγκαίο, εφόσον μέχρι τη 
στιγμή εκείνη δεν έχει ληφθεί απόφαση. 

9. Κατά τη συνεδρίαση του Δ.Σ. τα μέλη του λαμβά¬ 
νουν το λόγο από τον Πρόεδρο κατά την σειρά της 
προς τούτο αιτήσεως τους. 

10. Οι συνεδριάσεις, αν με νόμο δεν ορίζεται διαφο¬ 
ρετικά, είναι μυστικές. Η κατά τη συζήτηση παρουσία 
άλλων προσώπων, πλην των μελών και του γραμματέα 
ή των τυχόν ειδικώς οριζομένων στο νόμο προσώπων, 
δεν επιτρέπεται. Το Δ.Σ., όμως, μπορεί να καλέσει προς 
παροχή πληροφοριών ή προσαγωγή στοιχείων, υπηρε¬ 
σιακά ή άλλα πρόσωπα, τα οποία αποχωρούν πριν από 
την έναρξη της συζήτησης. Επίσης στις συνεδριάσεις 
δύναται να παρίσταται ο ενιστάμενος, του οποίου η 
ένσταση περιλαμβάνεται στα θέματα της ημερήσιας 
διάταξης, εφόσον το ζητήσει ο ίδιος με αίτηση του. 
Χωρίς πρόσκληση δεν επιτρέπεται η εμφάνιση ουδενός 
ενώπιον του Δ.Σ. 

11. Για τις συνεδριάσεις του Δ.Σ. συντάσσεται πρακτι¬ 
κό, στο οποίο μνημονεύονται ιδίως τα ονόματα και η 
ιδιότητα των παρισταμένων μελών, ο τόπος και ο χρό¬ 


νος της συνεδρίασης, τα θέματα που συζητήθηκαν με 
συνοπτική αλλά περιεκτική αναφορά στο περιεχόμενο 
τους, η μορφή και τα αποτελέσματα της ψηφοφορίας 
και οι αποφάσεις που λήφθηκαν. 

Στο πρακτικό καταχωρίζονται οι γνώμες των μελών 
που μειοψήφησαν, σε περίπτωση δε φανερής ψηφοφο¬ 
ρίας και τα ονόματα τούτων. 

Το πρακτικό συντάσσεται από το γραμματέα, επικυ¬ 
ρώνεται στην αμέσως επόμενη συνεδρίαση και υπο¬ 
γράφεται από τον Πρόεδρο, τα μέλη που ήταν παρό¬ 
ντα στη συνεδρίαση, τον Κυβερνητικό Επίτροπο και το 
γραμματέα του Δ.Σ. 

Τα πρακτικά μπορούν να τηρηθούν και σε μαγνητο¬ 
φωνημένη ή ηλεκτρονική μορφή. 

Άρθρο 5 

Λήψη αποφάσεων Δ.Σ.- Ευθύνη μελών 

1. Οι αποφάσεις του Δ.Σ. λαμβάνονται με την απόλυ¬ 
τη πλειοψηφία των παρόντων μελών. Αν δεν καθίστα¬ 
ται δυνατός ο σχηματισμός της πλειοψηφίας αυτής, 
η ψηφοφορία επαναλαμβάνεται ωσότου σχηματισθεί 
απόλυτη πλειοψηφία, με την υποχρεωτική προσχώρηση 
κάθε φορά, εκείνου ή εκείνων που διατυπώνουν την 
ασθενέστερη γνώμη σε μία από τις επικρατέστερες. Σε 
περίπτωση ισοψηφίας, υπερισχύει η ψήφος του Προέ¬ 
δρου, εκτός εάν η ψηφοφορία είναι μυστική, οπότε αυτή 
επαναλαμβάνεται για μία ακόμη φορά, η τυχόν δε νέα 
ισοψηφία ισοδυναμεί με απόρριψη. Το μέλος που απέχει 
από την ψηφοφορία ή δίδει λευκή ψήφο θεωρείται απόν. 
Η ψηφοφορία επί των συζητουμένων θεμάτων γίνεται 
με την ανάταση της χειρός, εκτός εάν η πλειοψηφία του 
Δ.Σ. κατόπιν προτάσεως του Προέδρου αποφασίσει τη 
μυστική ψηφοφορία. 

2. Αν η συζήτηση ενός θέματος διαρκεί σε περισσό¬ 
τερες από μία συνεδριάσεις, η απόφαση λαμβάνεται 
από τα μέλη που μετέχουν στην τελευταία συνεδρίαση, 
αφού προηγουμένως, τα μέλη που δεν μετείχαν στις 
προηγούμενες συνεδριάσεις ενημερωθούν πλήρως ως 
προς τα ουσιώδη σημεία των κατ’ αυτές συζητήσεων. 
Η ενημέρωση πρέπει να προκύπτει από δήλωση των 
μελών αυτών, η οποία και καταχωρίζεται στα πρακτικά 
της συνεδρίασης. 

3. Τα μέλη του Δ.Σ. είναι προσωπικά και αλληλέγγυα 
υπεύθυνα για την εκπλήρωση των εκ του νόμου, του 
παρόντος κανονισμού και των αποφάσεων απορρεου- 
σών υποχρεώσεων. 

Αρθρο 6 

Κυβερνητικός Επίτροπος 

1. Στις συνεδριάσεις του Διοικητικού Συμβουλίου του 
ΕΤΑΤ παρίσταται Κυβερνητικός Επίτροπος, ο οποίος 
δεν έχει δικαίωμα ψήφου, καλείται δε πάντοτε με ποινή 
ακυρότητας της συνεδρίασης σε όλες τις συνεδριάσεις 
του Δ.Σ. 

2. Ο Κυβερνητικός Επίτροπος, παρακολουθεί τη νομι¬ 
μότητα των αποφάσεων που λαμβάνονται από το Δ.Σ., 
δικαιούται να λαμβάνει το λόγο για οποιοδήποτε θέμα 
και να υποβάλλει προτάσεις. Επίσης, δικαιούται να ζη¬ 
τήσει την αναστολή εκτέλεσης κάθε απόφασης του Δ.Σ., 
μέσα σε 48 ώρες από τη λήψη της, αν κρίνει ότι αντί- 
κειται στις διατάξεις νόμων, διαταγμάτων, κανονισμών 
και υπουργικών αποφάσεων εν γένει, που διέπουν τη 
λειτουργία του Ταμείου. Οι αποφάσεις αυτές δεν εκτε- 

λούνται μέχρις ότου, μετά από αίτηση του Δ.Σ., αρθεί η 
διαφωνία με απόφαση του Υπουργού Απασχόλησης και 
Κοινωνικής Προστασίας, η οποία είναι υποχρεωτική για 
το ΕΤΑΤ. Σε περίπτωση κατά την οποία ο Υπουργός δεν 
κοινοποιήσει την επί της διαφωνίας απόφαση του εντός 
δέκα (10) ημερών από τη λήψη της σχετικής αίτησης 
του Κυβερνητικού Επιτρόπου, το Διοικητικό Συμβούλιο 
μπορεί να αποφασίσει την εκτέλεση της απόφασης, για 
την οποία διατυπώθηκε η διαφωνία. 

Αρθρο 7 

Γραμματέας Διοικητικού Συμβουλίου 

1. Χρέη γραμματέα του Δ.Σ. ή αναπληρωτή αυτού ασκεί 
υπάλληλος του Υπουργείου Απασχόλησης και Κοινω¬ 
νικής Προστασίας, ο οποίος ορίζεται από τον Υπουργό 
Απασχόλησης και Κοινωνικής Προστασίας ή υπάλληλος 
των πιστωτικών ιδρυμάτων αποσπασμένος στο Ταμείο, 
ο οποίος ορίζεται από τον Πρόεδρο. 

2. Φροντίζει για τη γραμματειακή υποστήριξη του Δ.Σ. 
του Ταμείου υπό τις οδηγίες του Προέδρου και των 
μελών αυτού. 

3. Συντάσσει τα πρακτικά του Δ.Σ., τα οποία επικυρώ¬ 
νονται από τον Πρόεδρο. 

4. Επιλαμβάνεται της τήρησης των πρακτικών του Δ.Σ. 
αρχειοθετώντας αυτά κατά τρόπο διατηρήσιμο στον 
χρόνο, όπως προβλέπουν οι σχετικές διατάξεις. 

5. Ευθύνεται για την έγκαιρη και σωστή ενημέρωση 
των μελών του Δ.Σ. τόσο προφορικά όσο και γραπτά 
διακινώντας και το σχετικό υλικό των συνεδριάσεων 
αυτού. 

6. Ενημερώνει με τις τυχόν μεταβολές τις σχετικές 
καταστάσεις με τα στοιχεία επικοινωνίας (Δ/νσεις, στα¬ 
θερά τηλέφωνα, φαξ, Θ-πιαίΙδ, κινητά τηλέφωνα κ.λπ.) 
των μελών του Δ.Σ. 

7. Επιλαμβάνεται των σχετικών με το Ταμείο υποθέ¬ 
σεων που του ανατίθενται εκ μέρους των μελών του 
Δ.Σ. 

8. Αναλαμβάνει τη διεκπεραίωση των γραμματειακής 
φύσεως εργασιών που αφορούν τις προς τρίτους σχε¬ 
τικές με το Δ.Σ. δημόσιες σχέσεις των μελών αυτού. 

9. Επιμελείται της σχετικής με το Ταμείο αλληλογρα¬ 
φίας των μελών του Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. ΔΥ2β/Γ.Π. οικ. 71874 (3) 

Σύσταση Παιδιατρικού Ανοσολογικού και Ρευματολο¬ 
γικού Κέντρου Αναφοράς. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Τις διατάξεις του π.δ. 95/2000 (ΦΕΚ 76, τ.Α') «Ορ¬ 
γανισμός του Υπουργείου Υγείας και Πρόνοιας», όπως 
τροποποιήθηκε μεταγενέστερα. 


3. Τις διατάξεις του άρθρου 19, του ν. 2519/1997 «Ανά¬ 
πτυξη και εκσυγχρονισμός του Εθνικού Συστήματος 
Υγείας, Οργάνωση των Υγειονομικών Υπηρεσιών, ρυθμί¬ 
σεις για το φάρμακο και άλλες διατάξεις» (ΦΕΚ 165/1997/ 
τ.Α'). 

4. Την Εισήγηση της 32ης Συνεδρίασης/30.11.2004 του 
Επιστημονικού Συμβουλίου του Γ.Ν. Θεσ/νίκης «ΙΠΠΟ- 
ΚΡΑΤΕΙΟ». 

5. Την απόφαση της 13ης/22.6.2005 Συνεδρίασης (θέμα 
έκτακτο 5) του Συμβουλίου Διοίκησης του Γ.Ν. Θεσ/νίκης 
«ΙΠΠΟΚΡΑΤΕΙΟ». 

6. Το υπ’ αριθμ. 197/12.5.2005 έγγραφο της Α' Δ.Υ.ΠΕ. 
Κεντρικής Μακεδονίας. 

7. Την Γνωμοδότηση του ΚΕ.Σ.Υ., αριθμός απόφασης 
3 της 202ης 0λομέλειας/18.4.2006/12.5.2006, αποφασί¬ 
ζουμε: 

Αρθρο 1 

Εγκρίνουμε τη σύσταση «Παιδιατρικού Ανοσολογικού 
και Ρευματολογικού Κέντρου Αναφοράς» στο Γ.Ν.Θεσ/ 
νίκης «ΙΠΠΟΚΡΑΤΕΙΟ» σύμφωνα με τα οριζόμενα στο 
ανωτέρω (3) σχετικό. 

Άρθρο 2 

Το ανωτέρω Κέντρο Αναφοράς θα λειτουργήσει στο 
χώρο της Α' Παιδιατρικής Κλινικής του Α.Π.Θ., στο Γ ε¬ 
νικό Νοσοκομείο Θεσ/νίκης «ΙΠΠΟΚΡΑΤΕΙΟ» (Α' Δ.Υ/ΠΕ. 
Κεντρικής Μακεδονίας). 

Άρθρο 3 

Σκοπός του Παιδιατρικού Ανοσολογικού και Ρευματο¬ 
λογικού Κέντρου Αναφοράς θα είναι: 

- η παροχή εξειδικευμένων υπηρεσιών σε επίπεδο 
διάγνωσης και θεραπείας-σύμφωνα με τα διεθνή πρό¬ 
τυπα- σε παιδιά που πάσχουν από ρευματικά νοσήματα 
και παιδιά που πάσχουν από συγγενείς ή επίκτητες 
ανοσοανεπάρκειες, αυτοάνοσα νοσήματα, άλλες διατα¬ 
ραχές του ανοσοποιητικού συστήματος ως επιπλοκές 
συστηματικών νοσημάτων (π.χ. κακοήθη νοσήματα), 

- η δημιουργία μητρώου των ασθενών που παρακο- 
λουθούνται από το Κέντρο ή αναφέρονται σε αυτό, 

- η παροχή εκπαίδευσης και εξειδίκευσης ιατρικού, νο¬ 
σηλευτικού και λοιπού προσωπικού σε θέματα παιδικών 
ρευματοπαθειών και ανοσοανεπαρκειών, 

- η προαγωγή της έρευνας στους τομείς δράσης του 
Κέντρου καθώς και η συνεργασία με ανάλογα Κέντρα 
του εξωτερικού για ανταλλαγή επιστημονικού προσω¬ 
πικού, μεταφορά επιστημονικής γνώσης, τεχνογνωσίας 
και εμπειρίας, 

- η προώθηση της διεπιστημονικής συνεργασίας και 
η ανάδειξη της σημασίας αυτής, στην επίτευξη απο¬ 
τελεσματικότερης αντιμετώπιση των πολύπλευρων 
προβλημάτων των παιδιών που πάσχουν από χρόνιες 
ρευματοπάθειες και ανοσοανεπάρκειες, 

- η ενημέρωση και ευαισθητοποίηση γονέων, φορέ¬ 
ων και κοινού, σχετικά με τις ρευματικές παθήσεις και 
τις παθήσεις ανοσοανεπαρκειών στην παιδική ηλικία, 
τις σύγχρονες μεθόδους θεραπείας, τις δυνατότητες 
έγκαιρης διάγνωσης της νόσου και της πρόληψης μελ¬ 
λοντικών μόνιμων αναπηριών, κ.α. 

Άρθρο 4 

Η λειτουργία του ανωτέρω Κέντρου συντονίζεται από 

τον εκάστοτε Διευθυντή της Α' Παιδιατρικής Κλινικής 
του Α.Π.Θ. στο Γενικό Νοσοκομείο Θεσ/νίκης «ΙΠΠΟ- 
ΚΡΑΤΕΙΟ». 

Άρθρο 5 

Το Κέντρο Αναφοράς προκειμένου να ανταποκρί- 
νεται στην παροχή τριτοβάθμιου επιπέδου εξειδικευ- 
μένων υπηρεσιών προς τους παιδιατρικούς ασθενείς 
του πρέπει να διαθέτει την απαιτούμενη υλικοτεχνι- 
κή υποδομή και εξοπλισμό που χρειάζεται για την 
εφαρμογή εξειδικευμένων μεθόδων διάγνωσης και 
θεραπείας. 

Επίσης το Κέντρο θα πλαισιώνεται στη λειτουργία 
του από εξειδικευμένο ιατρικό, τεχνικό και λοιπό επι¬ 
στημονικό προσωπικό. Για την αποτελεσματική του λει¬ 
τουργία θα στελεχώνεται κατ’ ελάχιστο από τέσσερις 
(4) Ειδικούς Παιδίατρους, με αποδεδειγμένη εξειδίκευση 
στα ρευματικά και ανοσολογικά νοσήματα της παιδικής 
ηλικίας, δυο (2) Βιολόγους επίσης με αποδεδειγμένη 
εξειδίκευση σε ανοσολογικά και ρευματικά θέματα, δυο 
(2) Τεχνολόγους, μια (1) Φυσιοθεραπεύτρια εξειδικευ- 
μένη στις ρευματικές παθήσεις των παιδιών και μία (1) 
γραμματέα. 

Προκειμένου να επιτυγχάνεται ο σκοπός, όπως αυ¬ 
τός ορίζεται στο άρθρο 3 της παρούσης, το Κέντρο 
θα έχει επιστημονική υποστήριξη και συνεργασία με 
άλλες απαραίτητες ειδικότητες όπως Οφθαλμολογίας, 
Ορθοπεδικής, Ακτινολογίας, Νοσηλευτικής, Ψυχιατρικής 
ή Ψυχολογίας και Κοινωνικής Εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2006 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 


Αριθμ. 07/ΔΤΑ/9963 (4) 

Τροποποίηση συστατικής πράξης του Νομικού Προσώ¬ 
που Δημοσίου Δικαίου με την επωνυμία «Αθλητικός 
Οργανισμός Δήμου Νίκαιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις». 

2. Το άρθρο 16 του ν. 2539/1997 (ΦΕΚ 244/Α74.12.1997) 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 

3. Τις διατάξεις του άρθρου 203 του π.δ. 410/1995. 

4. Την υπ’ αριθμ. 16978/12.11.2003 (ΦΕΚ/1693/Β718.11.2003) 
απόφαση σχετικά με μεταβίβαση αρμοδιοτήτων και 
εξουσίας υπογραφής με εντολή Γενικού Γραμματέα 
στο Γ ενικό Δ/ντή Περιφέρειας. 

5. Την υπ’ αριθμ. 9572/1986 απόφαση του Νομάρχη 
Διαμερίσματος Πειραιώς (ΦΕΚ 390/26.6.1986), με την 
οποία συστάθηκε το Ν.Π.Δ.Δ. «Αθλητικός Οργανισμός 
Δήμου Νίκαιας» 

6. Την υπ’ αριθμ. 185α/2006 απόφαση του Δημοτικού 
Συμβουλίου Νίκαιας, με την οποία τροποποιείται η συ¬ 
στατική πράξη του ανωτέρω Νομικού Προσώπου, απο¬ 
φασίζουμε: 

Τροποποιούμε τη Συστατική Πράξη του Νομικού Προ¬ 
σώπου Δημοσίου Δικαίου «Αθλητικός Οργανισμός Δήμου 
Νίκαιας» ως προς τους Πόρους του Αθλητικού Οργανι¬ 
σμού και ειδικότερα, «η ετήσια επιχορήγηση του Δήμου 
αναπροσαρμόζεται στο ποσό των 2.000.000,00 €.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Ιουνίου 2006 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 βυτο για κάθε επιπλέον οκταοέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή θθ: 


Τεύχος 

Περίοδος 

ευπο 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήοιο 

50 

Α 

3μηνιαίο 

40 

Ν.Π.Δ.Δ. 

Ετηοιο 

50 

Α' 

Μηνιαίο 

15 

Παράρτημα 

Ετήοιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήοιο 

5 

Β' 


30 

Διακηρύξεων Δημοοίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοοίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή σά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, Ιοχ: 210 - 4071010 ίηΙθΓΠθΙ : ΙιΙΙρ://νννννν.0ΐ.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτπθΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00" 


ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιΤΙρ://νννννν.θί. 9 Γ - ε-ιπαίΙ: \»θί)πτ35ΐ6Γ@θ1.9Γ| 

